CELEX: 62010TN0408
Language: lt
Date: 2010-09-08 00:00:00
Title: Byla T-408/10: 2010 m. rugsėjo 8 d. pareikštas ieškinys byloje Roca Sanitario prieš Komisiją

6.11.2010   
            
            
               LT
            
            
               Europos Sąjungos oficialusis leidinys
            
            
               C 301/55
            
         2010 m. rugsėjo 8 d. pareikštas ieškinys byloje Roca Sanitario prieš Komisiją
   
   (Byla T-408/10)
   ()
   2010/C 301/88
   Proceso kalba: ispanų
   
      Šalys
   
   
      Ieškovė: Roca Sanitario, SA (Barselona, Ispanija), atstovaujama advokatų J. Folguera Crespo ir M. Merola
   
      Atsakovė: Europos Komisija
   
      Ieškovės reikalavimai
   
   
               —
            
            
               Pripažinti iš dalies negaliojančiais 2010 m. birželio 23 d. Europos Komisijos sprendimo 1, 2 ir 3 straipsnius tiek, kiek šis sprendimas susijęs su Roca Sanitario.
            
         
               —
            
            
               Nepatenkinus pirmojo reikalavimo, sumažinti Roca Sanitario skirtos baudos dydį, atsižvelgiant į ieškinyje nurodytus argumentus tiek, kiek Bendrasis Teismas nuspręs, kad jie yra pagrįsti, arba dėl kitų Bendrojo Teismo nuomone svarbių argumentų.
            
         
               —
            
            
               Nepatenkinus pirmojo reikalavimo ir jei Bendrasis Teismas nuspręs patenkinti kitus Roca France arba Laufen Austria ieškinius ir sumažinti 2010 m. birželio 23 d. Europos Komisijos sprendimu už šių bendrovių, su kuriomis Roca Sanitario atsako solidariai, padarytus pažeidimus skirtos baudos dydį, pripažinti Roca Sanitario teisę, kad jai skirtos solidariai mokėtinos baudos dydis būtų atitinkamai sumažintas, ir
            
         
               —
            
            
               Priteisti iš Europos Komisijos Roca Sanitario patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiame ieškinyje ginčijamas tas pats sprendimas kaip ir bylose T-364/10, Duravit ir kt. prieš Komisiją, ir T-368/10, Rubinetteria Cisal prieš Komisiją.
   Ieškinio pagrindai ir pagrindiniai argumentai analogiški pateiktiems šiose bylose.
   Konkrečiai kalbant, ieškovė nurodo, kad nustatant jos solidarią atsakomybę už tariamai Roca France ir Laufen Austria padarytus pažeidimus, buvo padaryta akivaizdi vertinimo klaida, nes skirtos baudos buvo žymiai didesnės už 2002 m. gruodžio 16 d. Tarybos reglamente (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (1) nustatytą maksimalų baudos dydį.
   Taip pat ieškovė tvirtina, kad ginčijamame sprendime nepagrįstai neatsižvelgiama į šioje byloje pateiktus gausius įrodymus, paneigiančius prezumpciją dėl ieškovės lemiamos įtakos Roca France ir Laufen Austria nustatant atsakomybę ir apskaičiuojant baudą.
   Ieškovės nuomone, ginčijamu sprendimu pažeidžiamos gynybos teisės, nes jame atsakomybė pagrindžiama tokiomis faktinėmis aplinkybėmis ir subjektyviais vertinimais, kurie nebuvo nurodyti pranešime apie kaltinimus ir dėl kurių ieškovei nebuvo suteikta galimybė pateikti savo pastabas.
   
      (1)  OL L 1, 2003, p. 1; 2004 m. specialusis leidimas lietuvių k., 8 sk., 2 t., p. 205.